Rising Voices amt jichhakipstäwi
Kirguistán markankir activistas tawaqunakapxtwa, nanakax wayn tawaqus khuskhatasp uk munapxta. Aka uraqinx janiw uñisisiñas jisk'achasiñas utjañapakiti.
Kirguistán ukax mä jisk'a markawa, Asia Central uksan jikxatasi, uksanx walja jan walt'äwinakaw utji. Walja jaqiw jilïr iripirinakax janis wayn tawaqunakar ist'atakasp ukham amuyapxi.
Juk'a jaqikiw tawaqunakan jakäwipax ch'amakiw ukxat yatipxi, Ukatwa “jiwasanakan saranaqäwisa” ukax Kirguistán markankir tawaqunakamp irnaqi, ukhamat jupanakax jakäwinakapax kunjams ukanakxat video waruqatana, blogs uksan qillqt'asa, jamuqanak apst'as uñt'ayapxañapataki
Willka kuti phaxsinw aka proyecto ukan tawaqunakn chikancht'asipxañapatk jawillt'apxta, kirguisos uksa markat kimsa markanakaruw jawilt'apxta: Ber-Bulak, Kyzyl-Tuu ukat Vorontsovka uka markanakaru. Ukjatpachaw kunjams kunawsas Bishkek-kir tawaqunakar yaticht'atän ukx wakichapxta. Uka yatichäwinx WordPress uka apnaqañ yatichapxta, jupanakan histuriayanakap qillqt'as uñt'ayapxañapataki, uka kipkarakiw jamuqa, video, waruqawianak lurañs yatichapxta, ukatx smartphones uka apnaqañs yaticht'apxaraktwa, ukjamat sarawinakapat qillqt'apxañapatki ukat Facebook ukat Twitter uksanakan uñat'ayapxañapataki.
Kashka-Suu ukat Otogon uka pä markankir tawaqunakax janiw chikancht'asiñ atipkti, kunalaykutix awkinakapx janiw khitaniñ munapkiti, janis askikasp ukjamwa uka tantachäwitx amuyapxana. Uka awikinakapampiw tantacht'asiñ munapxta, kunja askis uka tantachawin tawaqunkan chikancht'asiñapax ukxat arxayt'añataki.
Walja tawaqunakaw wila masinakapar yanapt'añatak irnqapxi, ukampirus utanakapanx may may lurañanakanipxarakiwa. Maynix uta pichthapiñapa, sullkanakapar uñjañapa, waka lich ch'awañapa ukatx iwijanak awatiñapa. Ukampirus jupanakax taqi akanak lurañ munapxpachati?
Janiw khitis jiskt'apkiti.
Tawaqunakax markan turkañap thaqhapxi.
Nanakax historias ukanakxat aruskipxaraktwa. Kunanaks historias uksatuqit uñt'ayañ munapxta? Kunas wali aski ukatx kunas llakisiyapxtama? Kunjams jakapxta ukatx kuna jan walt'awinakas utji?
Tawaqunakax aski jikxatapxañapa.
Aka tantachawinx yaqha wayn tawaqunakampis masichasitarakiwa. Purapatw ch'amancht'asipxtan ukaw wali aski.
Bishkek uka tamax uka kipkarakiw ukan chikancht'asiwayi. WordPress ukat smartphones uk apanaqañx janiw yatipkayäti, jichhax uk apnaqañw yatintapxta. Ukakipkarkiw medios ciudadnos uks yatxatapxta, ukanx taqiniw yatichiri ukjamarak yatiqir ukjam sarntayapxayata.
ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn